  Удмуртиысь тӧролэн но кивалтэтлэн пресс-службазы Майя Бывальцева Россиысь Кун Думалэн тӧроезлэн воштӥсез, «Огъя Россия» партилэн Валтӥсь кенешезлэн секретарезлэн воштӥсез Анна Кузнецова Удмуртиысь «Хор отцов» ӵектосэз федерал акци карыны кичӧлтонлы дурбасьтӥз. Со сярысь элькун тӧролэн но кивалтэтлэн пресс-службазы ивортӥз. Удмуртиысь Атайёслэн кенешсылэн кивалтӥсез Дмитрий Чистяков огазеяськонлэн тужгес бадӟым ӵектосэныз – «Хор отцов и сыновей» – тодматӥз. Со 2021-тӥ арын Ижкарын кылдӥз. Вормон нуналэ атайёслэн но пиослэн хорзы Шор площадьын ожгар кырӟанъёсты быдэстӥз. 900 адямилэсь хорен ӧнерлыко дирижёр кивалтӥз. Тужгес пичиезлы кырӟасьлы 3,5 арес вал. Кылем арысь выступлениен роликез возьматыса, Дмитрий Чистяков ӵектосэз быдэс кунэ вӧлмытыны мылкыдзы вань шуыса пусйиз. Анна Кузнецовалэн верамезъя, пӧртэм арлыдо адямиосты огазеян но патриот луэмез возьматон ласянь со туж адӟем карымон малпан. Сыӵе ӵектосэз пӧртэм сямен улонэ пыӵатыны луоз: бадӟым хорен площаде потэм сяна, пичи площадкаосын, азбаръёсын выступлениос радъяны. Валтӥсез – вань кичӧлтон но яратоно кырӟанъёсты быдэстон понна огазеяськыны мылкыд. Пусъём, Удмуртиысь атайёслэн кенешсы воргоронъёслэн хоразы пыриськыны мылкыд карисьёсты люканы кутскиз ни. Туэ кылем арынлэсь тросгес кырӟасьёсты люканы ужпум пуктэмын. Огазеям хорлэн репетициосыз матысь дыре кутскозы. Удмуртиысь атайёслэн кенешсы 2019-тӥ арын кылдӥз, туннэ солнэ ужаз 12 сюрс пала адями пприське. Кенешен быдэсъяськись ӵектосъёс пӧлын – «Папа-тренер» (спортэн вырем атайёс пиналъёсын занятиос ортчытъяло), «Путь домой» (дорысен школаозь сюресъёсты кышкыттэм каырны юрттон), «Зарница отцов» (Атыкай музъемез утисьлэн нуналэзлы сӥзем кар ӵектос), «Бал отцов и дочерей» но мукет. 2021-тӥ арын Атайёслэн кенешсы Удмуртилэн тӧроезлэсь «Признание» премизэ басьтӥз. Тегъёс: Мерлык ӵектос Ижкар Удмуртия  